Cuneiform Tablet Kt 94/k 1055b (AKT 6d 847)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
en-nam-a-šùr DUMU šu-{d}EN.LÍL a-na la-qé-ep ù en-nam-a-šùr DUMU šu-be-lim iṣ-ba-at-ni-a-tí-ma um-ma en-nam-a-šùr-ma 4.5 ma-na 5.33333 GÍN KÙ.BABBAR ki-ma i-tur₄-DINGIR tal-qé-a um-ma la-qé-ep ù en-nam-a-šùr-ma ke-na i-na ḫa-mu-uš-tim ša PUZUR₄.IŠTAR DUMU šu-lá-áb-ra-at KÙ.BABBAR ni-il₅-qé KÙ.BABBAR eq-lam a-šu-mì en-nam-a-šùr DUMU šu-{d}EN.LÍL e-tí-iq ù a-na bi-it-qá-tim en-nam-a-šùr DUMU šu-{d}EN.LÍL i-za-az um-ma en-nam-a-šùr-ma DUMU šu-{d}EN.LÍL-ma ṭup-pá-am ša ḫu-bu-li ša i-tur₄-DINGIR ú kà-ku-a ma-nu-um i-da-nam um-ma la-qé-ep-ma a-na-ku a-da-na-kum um-ma la-qé-ep-ma a-na en-nam-a-šùr DUMU šu-{d}EN.LÍL-ma KÙ.BABBAR ša-bu-a-tí 2 ṭup-pé-e ḫa-ar-me-en ša ḫu-bu-lim a-šùr-DU₁₀ a-ḫi-a tù-kà-al lu ku-a-um lu ša DUMU kà-ri-a ma-nu-um lu i-da-nam um-ma en-nam-a-šùr DUMU šu-{d}EN.LÍL a-na-ku a-da-na-kum IGI a-la-bi-im DUMU sú-li-a IGI ki-li-a DUMU en-na-nim a-na a-wa-tim a-ni-a-tim kà-ru-um dur₄-ḫu-mì-it i-dí-ni-a-tí-ma ṭup-pá-am IGI GÍR ša {d}a-šùr ší-bu-tí-ni ni-dí-in